钦定古今图书集成/明伦汇编/官常典/第609卷 > 隋
## 钦定古今图书集成/明伦汇编/官常典/第609卷 > 隋

隋郡分为九等，至太守、丞、尉，率其属各有差。后又改
诸州皆为郡。

按：《隋书百官志》：“郡置太守，丞，尉正，光初功曹，光初主
簿，县正，功曹，主簿，西曹，金、户、兵、法、士等曹，市令等员。
并佐史，合一百四十六人。上中郡减上上郡吏属五
人，上下郡减上中郡四人，中上郡减上下郡十九人，
中中郡减中上郡六人，中下郡减中中郡五人，下上
郡减中下郡十九人，下中郡减下上郡五人，下下郡”
减下中郡六人。

炀帝即位，多所改革，罢州置郡，郡置太守，上郡从三
品，中郡正四品，下郡从四品，京兆、河南则俱为尹，并
正三品。罢长史、司马，置赞务一人以贰之。

〈注〉京兆、河南从四品上郡，正五品；中郡，从五品；下郡，正六品。

次置东西曹掾。

京兆、河南。从五品。上郡，正六品；中郡，从六品；下郡，正七品。

主簿，司功、仓、户、兵、法、士曹等书佐，各因郡之大小而
为增减。改行参军为行书佐。旧有兵处，则刺史带诸
军事以统之，至是别置都尉、副都尉。都尉，正四品，领
兵与郡不相知。副都尉，正五品。又置京辅都尉，从三
品。立府于潼关，主兵、领遏并置副都尉，从四品。又置
诸防主、副官，掌同诸镇。大兴、长安、河南、洛阳四县令，
并增为正五品。诸县皆以所管闲剧及冲要以为等
级，丞、主簿如故。其后诸郡各加置通守一人，位次太
守；京兆、河南则谓之“内史。”又改郡赞务为丞，位在通
守下；县尉为县正，寻改正为户曹、法曹，分司以丞。郡
之六司，河南、洛阳、长安、《大兴》则加置功曹而为三司，
司各二人。郡县佛寺改为道场，道观改为“元坛”，各置
监丞。京都诸坊改为里，皆省除里司官以主其事。帝
自三年定令之后，骤有制置，制置未久，随复改易。其
馀不可备知者，盖史之阙文云。

### 高祖开皇三年十一月庚辰罢天下诸郡

按《隋书高祖本纪》云云。　按《杨尚希传》：高祖受禅，尚

上表曰：“自秦并天下，罢侯置守，汉魏及晋，邦邑屡改。
窃见当今郡县，倍多于古。或地无百里，数县并置；或
户不满千，二郡分领，具寮以众，资费日多，吏卒又倍，
租调，岁减，清干良才，百分无二，动动数万，如何可觅？
所谓民少官多，十羊九牧。琴有更张之义，瑟无胶柱
之理。今存要去闲，并小为大，国家则不亏粟帛，选举
则易得贤才。敢陈管见，伏听裁处。”帝览而嘉之，于是
遂罢天下诸郡。

### 炀帝大业三年夏四月壬辰改州为郡

按：《隋书炀帝本纪》云云。